Idioma albanés - Biquipedia, a enziclopedia libre

# Idioma albanés

### De Biquipedia

Albanés (Shqip)
Altras denominazions: | {{{altrasdenominazions}}}
Parlato en: | Albania, Serbia (Kosovo), Montenegro, Republica de Mazedonia, Grezia, Turquía, Italia e per la diaspora ta altros países.
Territorios: | {{{territorios}}}

Parladors:

- Luenga materna:
- Altros:

6.169.000 (Ethnologue, 2000)

- -
- -

Clasificazión: | {{{clasificazión}}}
Filiazión: | Indoeuropea Albanés
Estatus ofizial
Luenga ofizial en: | Albania, Kosovo e altras partes de Serbia, Montenegro e la Republica de Mazedonia
Regulato per: | sin regulazión ofizial
Codigos de a luenga
ISO 639-1 | sq
ISO 639-2 | alb (B) / sqi (T)
SIL | barios
Se beiga tamién: Filo indoeuropeu

L'albanés (gjuha shqipe) ye un idioma fablato per més de 6 millons de presonas, prinzipalmén á Albania, Serbia con Kosovo, Grezia, Montenegro e la Republica de Mazedonia, pero tamién á belaltras partes de los Balcans e en as costas orientals d'a peninsula italica e Sizilia. Igualmén lo fabla buena cosa de la chen de la diaspora ta Escandinabia, Alemaña, Reino Unito, Italia, Turquía, Echipto, Australia e Estatos Unitos.

## [Editar] Filiazión lingüistica

L'albanés forma la suya propia branca de lo filo indoeuropeu. La suya filiazión ta iste filo la contrimostró lo filologo alemán Franz Bopp en 1854. Lo idioma no conserba garra parién amanato, encara que esisten muitos dialeutos de l'albanés, beluns prou distans entre éls. No bi ha un consenso claro sobre lo suyo orichen. Bels estudiosos sustienen que deriba de lo idioma ilirio, bels altros dizen que de lo idioma dacotrazio (posiblemén estasen idiomas amanatos). Lo problema, á ormino cargato d'embrecazions politicas, ye ubierto dende la perspectiba lingüistica.

### [Editar] L'albanés acomparato con altros idiomas indoeuropeus

Albanés | muaj | i ri | nënë | motër | natë | hundë | tre | i zi / e zezë | i kuq | i verdhë | i blertë / i gjelbër | ujk
--- | --- | --- | --- | --- | --- | --- | --- | --- | --- | --- | --- | ---
Altros idiomas indoeuropeus
Aragonés | mes | nuebo | mai | chirmana | nueit | naso | tres | negro | royo | amariello | berde | lupo
Anglés | month | new | mother | sister | night | nose | three | black | red | yellow | green | wolf
Latín | mēnsis | novus | māter | soror | nox | nasus | trēs | āter, niger | ruber | flāvus, gilvus | viridis | lupus
Italiano | mese | nuovo | madre | sorella | notte | naso | tre | nero | rosso | giallo | verde | lupo
Alemán | Monat | neu | Mutter | Schwester | Nacht | Nase | drei | schwarz | rot | gelb | grün | Wolf
Portugués | mês | novo | mãe | irmã | noite | nariz | três | preto | vermelho | amarelo | verde | lobo
Español | mes | nuevo | madre | hermana | noche | nariz | tres | negro | rojo | amarillo | verde | lobo
Rumano | luna | nou/noi | mamă | soră | noapte | nas | trei | negru | roşu | galben | verde | lup
Galés | mis | newydd | mam | chwaer | nos | trwyn | tri | du (/di/) | coch, rhudd | melyn | gwyrdd, glas | blaidd
Polonés | miesiąc | nowy | matka | siostra | noc | nos | trzy | czarny | czerwony | żółty | zielony | wilk
Letón | mēnesis | jauns | māte | māsa | nakts | deguns | trīs | melns | sarkans | dzeltens | zaļš | vilks
Lituano | mėnuo | naujas | motina | sesuo | naktis | nosis | trys | juoda | raudona | geltona | žalias | vilkas
Bulgaro | месец mesets | нов nov | майка maika | сестра sestra | нощ nosht | нос nos | три tri | черен cheren | червен cherven | жълт zhălt | зелен zelen | вълк vălk
Ruso | месяц mesyats | новый noviy | мать mat' | сестра sestra | ночь noch | нос nos | три tri | чёрный chornyi | красный krasnyi | жёлтый zholtyi | зелёный zelyonyi | волк volk

- Nota: Fueras de kuq, verdhë e gjelbër, la resta de bocables albaneses probienen direitamén de lo protoindoeuropeu. L'albanés motër, cognato con a radiz indoeuropea ta "mai", ye unico per aber mudato lo sinificato ta lo de "chirmana".

## [Editar] Estrutura de la luenga

### [Editar] Fonolochía e grafía

L'albanés conta con 7 bocals e 29 consonans. La bariedat guega tien una serie de bocals nasals que no esisten en a toska. Un altra particularidat ye la bocal meya zentral "ë", reduzita á fin de parola. L'azento recaye cuasi siempre en a penultima silaba.

L'albanés ye estato escrito con diferens alfabetos dende lo sieglo XV. En primeras, lo dialeuto tosko s'escribió con l'alfabeto grieco e lo guego con o alfabeto latín. Tamién s'han escrito las dos bariedaz con la bersión turca otomana de lo alfabeto arabe, con l'alfabeto zirilico e con bels alfabetos locals.

En l'actualidat, lo alfabeto albanés moderno ye basato en l'alfabeto latín, adibindo-ye las letras ë e ç, debez que nueu digrafos. S'estandarizó en 1909.

### [Editar] Lecsico

Lo lecsico de l'albanés ye estato influyito á lo largo de la istoria per toz es idiomas que l'arredolaban. Se creye que l'antico grieco e lo latín de los Balcans i exerzioron una gran influyenzia, asinas como, posteriormén, las luengas eslabas, sobre tot la bulgara, lo turco (e l'arabe e persa per meyo d'él) e, més rezienmén, de lo grieco moderno. Á pesar de totas ixas influyenzias, l'albanés ha conserbato la suya esenzia e contina estando unico como branca propia de lo filo indoeuropeu.

Frases cutianas en albanés:

Traduzión | Frase | IPA
--- | --- | ---
Me pena, lo siento | më fal | /mə fal/
No entiendo | nuk kuptoj | /nuk kuptoj/
An ye lo escusato? | ku është banjoja? | /ku əʃtə baɲoja/
Cómo te clamas/dizes? | Si te quajnë?
Salut (en brindis) | gëzuar | /gəzuar/
Fablas anglés? | flisni Anglisht? | /flisni angliʃt/

## [Editar] Aspeutos sozioculturals

Territorio de lo idioma albanés

### [Editar] Situazión cheografica

L'albanés ye fablato prinzipalmén á Albania, Kosovo e la Republica de Mazedonia. Tamién per bela chen en altras partes de los Balcans, como Serbia, Montenegro e Grezia. Debez, encara lo charran de traza sinificatiba las comunidaz immigrans ta Alemaña, Belchica, Echipto, Estatos Unitos, Grezia, Italia, Reino Unito, Suezia, la Turquía europea e Ucraína.

### [Editar] Situazión sozial

Charran albanés bels 6 millons d'endibidos. Lo idioma, en una forma rebisata de la bariedat toska, ye la luenga ofizial de la Republica d'Albania. Ye tamién un de los idiomas ofizials de Kosovo, Montenegro e la Republica de Mazedonia.

### [Editar] Bariazión diatopica

L'albanés tien una gran dibersidat dialectal, encara que las suyas parlas s'agrupan prinzipalmén en dos bariedaz, la guega e la toska. Lo río Shkumbin ye la linia que desepara las dos, fablando-se lo guego á lo N de lo río e lo tosko á lo S.

Lo tosko, l'alazet de l'albanés ofizial, se subdibide en numbrosos dialeutos. La parla de los arvanitas, á Grezia, ye de las més diberchens.

#### [Editar] Diferienzias lecsicas destacables entre lo tosko e lo guego

Forma estándar | Forma toska | Forma guega | Traduzión
--- | --- | --- | ---
Shqipëri | Shqipëri | Shqypni | Albania
një | një | nji / njo | un
nëntë | nëntë | nândë | nueu
është | është | âsht / â | ye
bëj | bëj | bâj | fer
emër | emër | êmën | nombre
pjekuri | pjekuri | pjekuni | matureza
gjendje | gjëndje | gjêndje | situazión
zog | zok | zog | paxaro
mbret | mbret | mret | rei
për të punuar | për të punuar | me punue | treballar
rërë | rërë | rânë | arena
qenë | qënë | kjênë / kânë | estato (part.)
dëllinjë | enjë | bërshê | chinipro
baltë | llum | bâltë | bardo
cimbidh | mashë | danë | tenazetas

( ˆ ) denota una bocal nasal, caracteristica de lo guego.

### [Editar] Literatura

Lo documento més antico que se'n conserba ye "Formula e Pagëzimit" (formula baptismal), escrito en a bariedat guega en 1462, asinas como bels bersos de lo Nuebo Testamento d'ixe periodo.

Lo libro imprentato més antico que se conox en luenga albanesa ye lo Meshari u misal, escrito per Gjon Buzuku, clerigo catolico de 1555. La primer escuela albanesa l'ubrioron es franziscans en 1638, á Pdhanë.

Ta1635, Frang Bardhi escribiba lo primer dizionario latín-albanés.

Lo poeta més notable de la era otomana estió Naim Frasheri, que bibió á Istambul.

Las introduzions de Fan Noli ta las suyas propias traduzions de Cervantes, Ibsen, Omar Khavam e Shakespeare en fizioron lo prinzipal critico literario de lo periodo d'entre guerras.

Lo escritor albanés contemporanio més conoxito ye Ismail Kadare, naxito en 1935, autor de 15 nobelas traduzitas ta més de 40 idiomas.

## [Editar] Enlazes esternos

Ista luenga tien a suya mesma Wikipedia. Puez besitar-la y contrebuyir en Wikipedia en Idioma albanés.

- Clases d'albanés con profesor en línia (En anglés)
- Trestallo de l'Ethnologue sobre lo idioma albanés
- Dizionario albanés-anglés anglés-albanés
- Dizionario albanés-español español-albanés

Retrieved from "http://an.wikipedia.org../../../i/d/i/Idioma_alban%C3%A9s.html"

Categorías: Luengas de Wikipedia | Luengas indo-europeyas | Luengas d'Albania | Luengas d'a Republica de Mazedonia | Luengas de Montenegro | Luengas d'Italia | Kosovo | Balcans

##### Views

- Articlo
- Descusión
- Current revision

##### Rechirar

##### Atras luengas

- Afrikaans
- العربية
- ܐܪܡܝܐ
- Asturianu
- Azərbaycan
- Беларуская (тарашкевіца)
- Български
- Brezhoneg
- Bosanski
- Català
- Česky
- Dansk
- Deutsch
- Ελληνικά
- English
- Esperanto
- Español
- Eesti
- Suomi
- Føroyskt
- Français
- Gàidhlig
- Galego
- עברית
- Hrvatski
- Hornjoserbsce
- Magyar
- Հայերեն
- Bahasa Indonesia
- Ido
- Íslenska
- Italiano
- 日本語
- ქართული
- 한국어
- Kernewek
- Limburgs
- Lietuvių
- Македонски
- Bahasa Melayu
- Plattdüütsch
- Nederlands
- ‪Norsk (nynorsk)‬
- ‪Norsk (bokmål)‬
- Occitan
- Polski
- Português
- Română
- Русский
- Scots
- Sámegiella
- Srpskohrvatski / Српскохрватски
- Slovenčina
- Slovenščina
- Shqip
- Српски / Srpski
- Svenska
- ไทย
- Türkçe
- Українська
- 中文